ഏഷ്യന് റെക്കോര്ഡുമായി നായകന് കോഹ്ലി :ഇത് സ്വപ്നനേട്ടം ഇന്ത്യ :ഇംഗ്ലണ്ട് നാലാം ക്രിക്കറ്റ് ടെസ്റ്റില് ക്രിക്കറ്റ് ആരാധകര് ഏവരും ഒരുവേള ഉറച്ച് വിശ്വസിച്ചത് പോലെ ടീം ഇന്ത്യക്ക് 157 റണ്സിന്റെ മാസ്മരിക ജയം. ഒന്നാം ഇന്നിങ്സില് 99 റണ്സിന്റെ വമ്ബന് ലീഡ് വഴങ്ങിയ ശേഷം ശക്തമായ ബാറ്റിങ് കൂടി കാഴ്ചവെച്ചാണ് കോഹ്ലിയും സംഘവും 50 വര്ഷത്തെ ഓവലിലെ ചരിത്രം മാറ്റിയത്.1971ന് ശേഷം ആദ്യമായിട്ടാണ് ഇന്ത്യന് ടീം ഓവലില് ടെസ്റ്റ് മത്സരം ജയിക്കുന്നത്. ടീമിലെ 11 താരങ്ങളും ഒത്തൊരുമിച്ച് കളിച്ചപ്പോള് പിറന്നത് ഐതിഹാസിക ജയം തന്നെയാണ്. നേരത്തെ ലീഡ്സിലെ ഇന്നിങ്സ് ജയത്തിന്റെ ആത്മവിശ്വാസം കൈമുതലാക്കി കളിക്കാനെത്തിയ ജോ റൂട്ടിനും ടീമിനും ഇത് ഒരു ഷോക്കായി മാറി. പരമ്ബരയിലെ അവസാന ടെസ്റ്റ് സെപ്റ്റംബര് 10ന് ആരംഭിക്കും അതേസമയം ഓവലിലെ ജയത്തോടെ തന്റെ നേരെ ഉയര്ന്ന വിമര്ശനങ്ങള്ക്കും മാസ്സ് മറുപടി നല്കുവാന് നായകന് വിരാട് കോഹ്ലിക്ക് കഴിഞ്ഞു. ബാറ്റിങ്ങില് മികവിലേക്ക് എത്തുവാന് കഴിഞ്ഞില്ല എങ്കിലും നായകന് വിരാട് കോഹ്ലിയുടെ ക്യാപ്റ്റന്സി മികവിനെയും വാനോളം പുകഴ്ത്തുകയാണ് ക്രിക്കറ്റ് ലോകം. ടെസ്റ്റ് ക്യാപ്റ്റന്സിയില് മറ്റൊരു നേട്ടം കൂടി ഓവലില് കോഹ്ലി സ്വന്തം പേരില് കുറിച്ചു മഹേന്ദ്ര സിങ് ധോണിയില് നിന്നും ടെസ്റ്റ് ക്യാപ്റ്റന്സി പദവി ഏറ്റെടുത്ത നായകന് കോഹ്ലി ഇതിനകം ഇംഗ്ലണ്ടില് മൂന്ന് ടെസ്റ്റ് ജയങ്ങള് കരസ്ഥമാക്കി കഴിഞ്ഞു.3 ടെസ്റ്റ് ജയങ്ങള് ഇംഗ്ലണ്ടിന് എതിരെ അവരുടെ മണ്ണില് സ്വന്തമാക്കിയ ഏഷ്യയിലെ തന്നെ ആദ്യ നായകനായി കോഹ്ലി മാറി.കൂടാതെ സേനാ രാജ്യങ്ങളില് ആകെ ആറാം ജയം നേടുവാന് കഴിഞ്ഞ കോഹ്ലിക്ക് ഏഷ്യന് നായകന്മാരില് ബഹുദൂരം മുന്പില് എത്തുവാനും സാധിച്ചു.ന്യൂസിലാന്ഡ്, സൗത്താഫ്രിക്ക, ഇംഗ്ലണ്ട്, ഓസ്ട്രേലിയ എന്നിവര് ഉള്പ്പെടുന്നതാണ് സേനാ രാജ്യങ്ങള്. ഇംഗ്ലണ്ടില് ഒരു ടെസ്റ്റ് പരമ്ബര എന്നൊരു നേട്ടം സ്വന്തമാക്കുക തന്റെ കരിയറിലെ ഒരു ആഗ്രഹമാണ് എന്നും വിശദമാക്കിയ കോഹ്ലി അഞ്ചാം ടെസ്റ്റിലും മികച്ച പ്രകടനം പുറത്തെടുക്കാം എന്ന ആത്മവിശ്വാസം പ്രകടിപ്പിച്ചു